Խորհրդային տարիներին` տեւական մի շրջան, «ժողովրդի թշնամի» բնորոշումով շատ մտավորական ընտանիքներ են հալածանքի ենթարկվել։ Դրանցից մեկը Ստամբոլցյանների ընտանիքն էր. «Մանկուց մաշկիս վրա զգացել եմ այդ ամենը՝ մանկապարտեզում, երաժշտական դպրոցում։ Բայց երաժշտության, մշակույթի ուժը ինձ փրկել է։ Այդպիսով են շատերը հաշվի նստել ինձ հետ։ Խորհրդային տարիներին էլ իբրեւ երաժիշտ հաջողություններ ունեի, բայց միշտ ճնշումը, թե ազատ չես կամ երկաթե վարագույրի զգացողությունը գլխավերեւումս եղել է։ Այդ տարիներին հոգեւոր երաժշտությունն արգելված էր։